Guruin

Guruina organo zelulabakar edo zelulaniztuna da, organismoak behar-beharrezkoak dituen gaiak (digestiorako urinak, entzimak, hormonak, esnea, etab.) sintetizatzen dituena, ondoren odolean (guruin endokrinoa), gorputzeko barrunbe baten barnean edo honen kanpoko azalean (guruin exokrinoa) askatzeko.

Guruinen sailkapena 
 Produktuak non isurtzen duten arabera:
 Endokrinoak: euren produktuak (hormonak) odolean isurtzen dituzte.
 Exokrinoak: euren produktuak hodi jariatzaile batera jariatzen dituzte, eta, honek, aldi berean, bere produktua, organo huts baten argitara zein azalera isurtzen du. Guruin mota hauek hiru taldetan banatzen dira:
 Apokrinoak: Gorputzeko zelulen zati bat, jariatzean galtzen da. Sarri, guruin apokrino hitz elkartea, izerdi guruinak adierazteko erabiltzen da.
 Holokrinoak: Zelula oso-osorik desegiten da bere substantziak jariatzeko, bilgor guruinetan bezala.
 Merokrinoak: zelulek, euren substantziak, exozitosi bidez jariatzen dituzte, mukosa eta serosa guruinetan bezala.

 Zelula kopuruaren arabera:
 Zelulabakarrak
 Zelulanitzak: Hauek, beste bi taldetan banatzen dira: trinkoak, non, produktua (hormona bat, gehienetan), zelulen barnean metatzen den, handiaraziz, eta besikalak, non, produktua, zelulekin elkartutako folikuluetan metatzen den.

 Guruin exokrino baten jariakina hiru mota hauetan bana daiteke:
 Serosoa: sarri, proteinetan aberatsa den produktu urtsua.
 Mukosoa: Glikoproteina bezalako karbono hidratoetan aberatsa den produktu likatsua.
 Sebazeoa: produktu lipidoa.

Guruin espezifikoak 
 Bartholinen guruina
 Gibela
 Malko guruina
 Ugatza
 Pankrea
 Guruin pineala
 Hipofisia
 Prostata
 Listu-guruina
 Bilgor guruina
 Izerdi guruina
 Giltzurrungaineko guruinak
 Tiroidea
 Parotida guruina

Erreferentziak

Kanpo estekak 

Anatomia
Medikuntza
Guruinak